Държавен вестник, бр. 97, 2012 г., стр. 122

СТР.  122	
Д Ъ Р Ж А В Е Н  В Е С Т Н И К 	
БРОЙ  97
Различията в цените на В и К операторите 
за отвеждане на отпадъчни води са значител­
ни – 17 пъти е разликата между най-ниската и 
най-високата одобрена цена. Дружествата, кои­
то оперират в най-ниския ценови диапазон от 
0,04 – 0,06 лв./куб.м, са „В и К – Батак“ – ЕООД, 
гр. Батак, „ВКТВ“ – ООД, гр. Ракитово, 
„ В   и   К   –   С т е н е т о “  –   Е О О Д ,  г р .  Тр о я н , 
„В и К“ – ЕАД, гр. Свищов. Най-високи одобрени 
цени имат две частни дружества, които опери­
рат в морски курорти – „ВИКИ Инвест“ – ООД 
(0,31 лв./куб.м), и „В и К – Златни пясъци“ – ООД 
(0,68 лв./куб.м).
В. Пречистване
Одобрени цени за услугата за пречистване на 
отпадъчни води имат 27 В и К дружества. Това най-
вече са оператори, които обслужват по-голям брой 
потребители. Трябва специално да се отбележи, че 
дори и да има одобрена цена за пречистване на 
отпадъчни води, тази услуга може да не се пре­
доставя на цялото обслужвано население, а само 
за населението, в чиито селища има изградена и 
функционираща СПСОВ. 
Цената за пречистване на отпадъчни води се 
увеличава за анализирания период с най-високи 
темпове в сравнение с увеличението на цените 
на другите две основни услуги, предоставяни от 
операторите. Това е обяснимо предвид ниските 
цени на третиране в сравнение с реалните разхо­
ди за тази услуга, които при прединвестиционни 
проучвания, правени във връзка с изпълнението 
на инфраструктурни проекти, свързани с пречист­
ване на отпадъчни води, показват цена около и 
над 0,60 лв. на м3 пречистена вода. 
Одобрените цени за пречистване на отпа­
дъчни води от битови потребители на всички 
В и К дружества към 2010 г. са по-ниски в срав­
нение с посочения еталон. Цените варират от 
0,08 лв. на куб.м при „В и К – Йовковци“ – ООД, 
град Велико Търново, до 0,57 лв. на куб.м при 
„В и К“ – ЕООД, град Смолян. 
Цената за пречистване на отпадъчните води 
на промишлените потребители зависи от степен­
та на замърсяване, като за първа степен цената 
е най-ниска, а за трета – най-висока. Одобрени 
цени за всичките степени на замърсяване имат 
18 дружества, 3 – само за първа и втора, и 4 – за 
първа степен. 
Отново разликите между цените на дружествата 
са значителни, а именно: 
– за пречистване на отпадъчни води със 
степен на замърсяване 1 – от 0,10  лв./куб.м 
(„ВКС“ – ЕООД, град Пещера) до 0,84 лв./куб.м 
(„В и К“ – ООД, град Габрово). Само при три 
дружества цената надвишава еталонната стойност 
от 0,60 лв./куб.м за пречистване;
– за пречистване на отпадъчни води със 
степен на замърсяване 2 – от 0,30  лв./куб.м 
(„Кюстендилска вода“ – ЕООД, гр. Кюстендил) 
до 1,04 лв./куб.м („В и К“ – ООД, град Габрово). 
При малко повече от половината дружества, които 
имат одобрена цена за пречистване на отпадъчни 
води с 2-ра степен на замърсяване, цената надви­
шава еталонната стойност;
– за пречистване на отпадъчни води със 
степен на замърсяване 3 – от 0,32  лв./куб.м 
(„ВКС“ – ЕООД, град Пещера) до 1,63 лв./куб.м 
(„В и К“ – ООД, град Габрово). При 72 % от дру­
жества, които имат одобрена цена за пречистване 
на отпадъчни води с 3-та степен на замърсяване, 
цената надвишава еталонната стойност.
За целите на анализа са изчислени среднопрете­
глени цени за водни услуги по райони за басейново 
управление на водите. Това беше извършено въз 
основа на следния алгоритъм:
Цена за доставяне на вода:
1. В случаите, когато за едно дружество е налице 
повече от една цена, напр. цена за гравитачно и 
помпажно доставяне или цени за различни водо­
снабдителни системи в зависимост от географското 
им разположение, е изчислена среднопретеглена 
цена за доставка на вода за всяко дружество на 
база на броя на потребителите във всяка една 
водоснабдителна система. 
2. Населението, обслужвано от едно дружество, 
е разпределено в зависимост от това в кой район 
за басейново управление на водите попадат об­
служваните от всяко В и К дружество населени 
места. Изчисленията показват, че в масовия случай 
едно В и К дружество обслужва население само 
от един район за басейново управление на водите. 
Налице са обаче и В и К дружества, които обслуж­
ват население, живеещо в 2, а в някои случаи и 
в 3 района. В тези случаи бе прието съответното 
дружество да се причисли към този район, в който 
живее най-голям дял от обслужваното население.
3. Среднопретеглените цени за доставка на вода 
за всеки един район за басейново управление на 
водите са изчислени на база на цените, определе­
ни в т. 1, и количеството на доставената вода за 
всички дружества, попадащи в съответния район.
Цена за отвеждане на отпадъчни води (кана­
лизация):
1. Анализът на цените показва, че повечето 
дружества имат само по една цена за отвеждане 
на отпадъчни води. В единичните случаи, когато 
е налице повече от една цена, напр. за помпажно 
и гравитачно отвеждане, бе изчислена средно­
претеглена цена за отвеждане на вода за всяко 
дружество на база на броя на потребителите във 
всяка една водоснабдителна система.
2. Дружествата са разпределени по райони за 
басейново управление на водите по алгоритъма, 
описан по-горе. 
3. Среднопретеглените цени за отвеждане на 
отпадъчни води за всеки един район за басейно­
во управление на водите са изчислени на база 
на цените, определени в т. 1, и количеството на 
отведените води за всички дружества, попадащи 
в съответния район.
Цена за пречистване на отпадъчни води:
1. Идентифицирани са цените на всяко друже­
ство както за пречистване на отпадъчни води за 
битови и приравнени към тях потребители, така 
и за пречистване на промишлени отпадъчни води 
със степени на замърсяване 1, 2 и 3. 
2. Дружествата са разпределени по райони за 
басейново управление на водите по алгоритъма, 
описан по-горе.
3. Среднопретеглените цени за пречистване на 
съответния вид отпадъчни води за всеки един район 
за басейново управление на водите са изчислени на 
база на цените, определени в т. 1, и количеството 
на пречистените отпадъчни води от този вид за 
всички дружества, попадащи в съответния район.